Uznesenie Všeobecného súdu zo 6. augusta 2024 – Volkskreditbank/SRB
(vec T-374/23)1
[„Hospodárska a menová únia – Banková únia – Jednotný mechanizmus riešenia krízových situácií úverových inštitúcií a určitých investičných spoločností (SRM) – Jednotný fond na riešenie krízových situácií (SRF) – Rozhodnutie SRB o výpočte príspevkov ex ante na príspevkové obdobie 2023 – Článok 70 ods. 2 nariadenia (EÚ) č. 806/2014 – Zjavne dôvodná žaloba – Časové obmedzenie účinkov uznesenia“]
Jazyk konania: nemčina
Účastníci konania
Žalobkyňa: Volkskreditbank AG (Linz, Rakúsko) (v zastúpení: G. Eisenberger, A. Brenneis a J. Holzmann, advokáti)
Žalovaná: Jednotná rada pre riešenie krízových situácií (v zastúpení: J. Kerlin, C. Flynn a D. Ceran, splnomocnení zástupcovia, za právnej pomoci B. Meyring a T. Klupsch, advokáti)
Vedľajší účastníci, ktorí v konaní podporujú žalovanú: Európsky parlament (v zastúpení: J. Etienne a G. Bartram, splnomocnení zástupcovia), Rada Európskej únie (v zastúpení: J. Haunold, A. Westerhof Löfflerová a J. Bauerschmidt, splnomocnení zástupcovia)
Predmet veci
Žalobou podanou podľa článku 263 ZFEÚ sa žalobkyňa domáha zrušenia rozhodnutia SRB/ES/2023/23 Jednotnej rady pre riešenie krízových situácií (SRB) z 2. mája 2023 o výpočte príspevkov ex ante na rok 2023 do Jednotného fondu na riešenie krízových situácií (SRF) v rozsahu, v akom sa jej týka
Výrok
Rozhodnutie SRB/ES/2023/23 Jednotnej rady pre riešenie krízových situácií (SRB) z 2. mája 2023 o výpočte príspevkov ex ante na rok 2023 do Jednotného fondu na riešenie krízových situácií (SRF) sa zrušuje v rozsahu, v akom sa týka Volkskreditbank AG.
Účinky rozhodnutia SRB/ES/2023/23 ostávajú zachované v rozsahu, v akom sa rozhodnutie týka Volkskreditbank, až kým SRB neprijme potrebné opatrenia na vykonanie tohto uznesenia, a to v primeranej lehote, ktorá nesmie presiahnuť šesť mesiacov odo dňa nadobudnutia právoplatnosti tohto uznesenia.
SRB znáša svoje vlastné trovy konania a je povinná nahradiť trovy konania, ktoré vznikli Volkskreditbank.
Európsky parlament a Rada Európskej únie znášajú svoje vlastné trovy konania.
____________
1     Ú. v. EÚ C 314, 4.9.2023.